Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 801

4. A tanúsító szervezet ellenőrzési kötelezettsége. 4.1. Az ellenőrzés célja az, hogy a tanúsító szervezet meggyőződjön arról, hogy a felvonószerelő-vállalkozás megfelelően teljesíti-e a jóváhagyott minőségbiztosítási rendszerből eredő kötelezettségeket. 4.2. A felvonószerelő-vállalkozásnak lehetővé kell tennie a 11. § szerinti ellenőrzést, és rendelkezésre kell bocsátania minden szükséges információt és dokumentációt, különösen: — a minőségbiztosítási rendszer dokumentációját, — a minőségbiztosítási rendszer tervezésre vonatkozó előirányzott minőségügyi értékeléseket, elemzéseket, számításokat, vizsgálati eredményeket, — a minőségbiztosítási rendszer szerelésre és beépítésre vonatkozó előirányzott minőségügyi értékeléseket, ellenőrzési és vizsgálati eredményeket, hitelesítési adatokat, a személyzet képesítésére vonatkozó adatokat. 4.3. A tanúsító szervezetnek kétévenként meg kell vizsgálnia, hogy a felvonószerelő-vállalkozás az engedélyezett minőségbiztosítási rendszert fenntartja és alkalmazza-e. A tanúsító szervezet az időszakos vizsgálatról auditjelentést készít. A tanúsító szervezet évenként egyszer rendkívüli ellenőrzést tarthat a rendeletben foglaltak betartásának és a megfelelőségi nyilatkozatok szabályszerűségének megvizsgálása céljából. A tanúsító szervezet dönt az éves vizsgálat és ellenőrzés módjáról, amelynek eredményét jegyzőkönyvbe foglalja, és egy példányát a felvonószerelővállalkozásnak átadja. 4.4. A tanúsító szervezet előzetes bejelentés nélkül ellenőrzést tarthat a felvonószerelő-vállalkozás telephelyén vagy szerelési helyszínén. Ennek során vizsgálatokat végezhet vagy végeztethet annak ellenőrzésére, hogy a minőségbiztosítási rendszer megfelelően működik-e. Az ellenőrzés eredményéről látogatási jelentést, vizsgálat esetén vizsgálati jegyzőkönyvet ad át.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes